Mieti näitä!

- Onko kysymyksessä määriteltäviä käsitteitä. Jos on,aloita johdannossa määrittelyllä.

- Onko kysymys yksi, kaksi tai kolmeosainen.Kaikkiin tulisi vastata mahdollisimman tasapuolisesti.

- Antaako kysymys vinkin vastauksen rakenteeseen. Esim. fyysinen, psyykkinen ja sosiaalinen.

-Jos missään vastauksissasi ei näy peruskäsitteitä,(Esim.itsetunto,minäkäsitys,sisäiset mallit)on jotain vialla.

- Käytä käsitteitä silti luontevasti.

- Voiko vastauksessa hyödyntää tietoja psykologian koulukunnista/ihmiskuvista.

- Kehityspsykologian vastauksessa täytyy esiintyä vähintään yksi teoria (Erikson, Piaget yms.)

- Ajattele mitkä tutkimukset, tapaukset, teoriat ja käsitteet tähän vastaukseen parhaiten sopisivat.

- Älä vastaa liian puhekielimäisen tuttavallisesti.

- Kaaviotehtävässä palaa välillä kaavioon. Jos kaaviossa on kolme kuvaajaa niin tee siitä vastauksen rakenne.

- Väittämätehtävissä huomioi myös toinen näkökanta.

- Älä unohda kulttuurista/yhteiskunnallista puolta.

- Voisiko kysyttyyn asiaan liittää biologisia näkökulmia?(välittäjäaineet, hormonit, hypotalamus ja muut namiskuukkelit).

- Uusi kappale on hyvä aloittaa keskeisellä asialla. Jota seuraavissa virkkeissä tarkennetaan esimerkein, pohdinnoin, käsittein ja tulkinnoin.

- Tosi tuttuja asioita ei tarvitse selittää yksityiskohtaisesti, ellei juuri sitä kysytä( esim.klassinen ehdollistuminen).

- Lue vastaus lopuksi vastaus. Yksittäinenkin hölmö asiavirhe voi vähentää vastauksen arvoa.

- Muista jäsennellä vastausta ennen kuin alat kirjoittaa sitä.

- Älä käytä ranskalaisia viivoja edes tutkimuksen suunnittelutehtävissä.

- Kirjoita annetusta näkökulmasta( Esim. ”Arvioi oppimistasi…”)

- Varo liiallista toistoa, vastauksen lopussa voi lyhyesti palata asiaan.

- Huokaise tehtävien välillä ja ota evästä. Tarkkaile ajankulua tarvittaessa.

- Pitääkö vastauksessa pohtia, vertailla, arvioida yms.